b'\n_START_ARTICLE_\nAbdul Ahad Mohmand\n_START_SECTION_\nBiyograpiya\n_START_PARAGRAPH_\nIpinanganak si Momand noong 1 Enero 1959 sa\xc2\xa0Sardah, Lalawigang\xc2\xa0Ghazni\xc2\xa0ng\xc2\xa0Afghanistan. Kabilang siya sa tribung\xc2\xa0Mohmand ng pangkat-entiniko na\xc2\xa0Pashtun. Nagtapos si\xc2\xa0Momand sa\xc2\xa0Polytechnical University of Kabul at pagkatapos sa Air Force Academy. Nagsilbi siya sa\xc2\xa0Afghan Air Force (AAF) at kalaunan ay nagsanay sa ilalum ng Soviet Union\xc2\xa0bilang piloto at propesyonal na astronaut._NEWLINE_Kasama ni Commander Vladimir Lyakhov at Flight Engineer Valery Polyakov, bahagi si Momand sa tatlong kataong tripulante ng\xc2\xa0Soyuz TM-6, na inilunsad noong\xc2\xa029 Agosto 1988 04:23 GMT. Ang pagsama kay\xc2\xa0Momand sa misyon ay naging makabulang simbolo sa\xc2\xa0digmaang Soviet sa Afghanistan._NEWLINE_Sa siyam na araw na pamamalagi niya sa space station Mir, kumuha si Momand ng mga larawan ng kanyang bansa, sumamsa sa mga eksperimentong pang-astropisiko, pangmedisina at pangbiyoholiya. Nakipag-usap rin siya kay Pangulong\xc2\xa0Mohammed Najibullah\xc2\xa0ng Afghanistan, at nagtimpla ng tsaang Afghan para sa mga tripulante._NEWLINE_Bumalik sa Daigdig sina Lyakhov at Momand sakay ng\xc2\xa0Soyuz TM-5. Naantala ang naplanong 6 Setyembre\xc2\xa0na paglapag ng Soyuz TM-5 dahil sa komplikasyong mekanikal sa Mir. Binigyang katiyakan ng\xc2\xa0Radio Moscow ang mga tagapakinig na nasa mabuting kalagayan sina Lyakhov at Momand at nakikipag-ugnayan sa Mission Control. Isang recording ipinalabas na sila ay tumatawa. Pagkaraan ng isang araw, tagumpay ang\xc2\xa0retro-fire, at nang 00:50 GMT lumapag ang Soyuz TM-5 malapit sa\xc2\xa0Dzhezkazgan. Walang coverage sa radyo ang naganap sa touchdown, mga larawan lang mula sa Mission Control ang lumabas sa telebisyon._NEWLINE_Ginawaran si Momand ng titulong\xc2\xa0Hero of the Soviet Union\xc2\xa0(Bayani ng Unyong Sobyet) noong 7 Setyembre 1988._NEWLINE_Sa kanyang paglipad sa kalawakan, nababagabag ang kanyang ina sa kaligtasan ng kanyang anak. Tinagawan ni Pangulong\xc2\xa0Mohammad Najibullah ng Afghanistan ang kanyang ina sa tanggapan ng pangulo at nag-ayos ng isang audio/video conference ni Momand at ina nito. Dahil dito, ang Pashto ang naging ikaapat na wikang ginamit sa kalawakan._NEWLINE_Pagkaraan ng pag-urong ng puwersang Soviet sa Afghanistan, pagkasya si Momand na manirahan sa\xc2\xa0Germany noong 1992 at humiling ng asylum doon. Siya ang nagiging mamamayan (citizen) ng Germany noong 2003.\xc2\xa0Ang kanyang huling trabaho ay sa palimbagan at nanirahan sa\xc2\xa0Ostfildern malapit sa\xc2\xa0Stuttgart.'